চন্দন আনোয়ার রাজশাহীর ছেলে, আমিও। তবে আমি রাজশাহীছাড়া বহু বছর। এখন অবসর কাটছে গাজীপুরে। ওঁর সঙ্গে দেখা হওয়ার আগে বহুবার মোবাইল ফোনে কথা হয়েছে। ভরাট গলা, শুদ্ধ উচ্চারণ। গল্পকথার জন্য বেশকটি প্রবন্ধ আমাকে দিয়ে লিখিয়ে নিয়েছেন। একবার তাঁর আগ্রহেই দেখা হলো একুশের বইমেলায়। বয়স চলিস্নশ ছুঁইছুঁই করলেও দারুণ তরুণ। বাংলা সাহিত্যের শিক্ষক। ইতোমধ্যে গবেষণা ও সৃজনশীল শাখায় অনেকগুলো প্রশংসাযোগ্য কাজ করেছেন। দুই বাংলার সাহিত্যবোদ্ধাদের দৃষ্টি আকর্ষণে সমর্থ হয়েছেন। এসবই চন্দন আনোয়ারের মেধা, শ্রম ও সাধনার ফল।